text: Vejene er isglatte
  16 december 2010 kl. 15.09
  Sidst på eftermiddagen torsdag advarede Vejdirektoratet om isglatte veje i hele landsdelen.
  Temperaturen falder, så de våde vejbaner bliver meget glatte.
  Sydtrafik melder om mange forsinkede busser. I blandt andet Kolding er flere busruter aflyst.
  Bilisterne har tilsyneladende indstillet sig på forholdene. Der er kun sket få uheld.
  Du kan følge udviklingen på vintertrafikken.dk.
  